רס"ל אסעד חלבי ז"ל
אסעד חלבי
רס"ל אסעד חלבי ז"ל קיבל את עיטור האומץ משטרת ישראל בשנת 1983. עשה מעשה גבורה בעת מילוי תפקירו, תוך חירוף נפש וגילוי אומץ לב בלתי רגיל בתאריך 24.3.1982 אירעה בעיר גנין התפרעות אלימה. רב סמל אסעד חלבי פעל כלוחם במסגרת אחד הצוותים שהיו במקום. הוא רדף אחר שלושה צעירים שהשתתפו בהתפרעות, ומשניסה לעצור את אחד הבורחים, שלף האחרון סכין ודקר את אסעד חלבי בחזהו. למרות פציעתו הקשה, המשיך רב סמל אסעד חלבי להיאבק עם התוקף. עד אשר זה נהרג ע"י יתר אנשי הצוות. רב סמל אסעד חלבי פונה לבית החולים במצב קשה, וכעבור ימים אחדים מת מפצעיו. אריה איבצן, רב ניצב המפקח הכללי ירושלים, ב״ו באייר ההשמ״ג
ב-8.5.60 התגייס לצה"ל, ליחידת המיעוטים, ושם שירת בפלוגה ג' וז' כלוחם.
ב-22.10.62 התגייס למשמר הגבול ושם שירת כלוחם וגשש בפלוגה שישבה בג'נין.
קיבל מכתבי הערכה ואת אות מלחמת יום הכיפורים, קיבל את עיטור האומץ מהמפקח הכללי על מעשה גבורה בעת מילוי תפקידו, תוך חירוף נפש ואומץ לב בלתי רגיל.
מפקדיו מספרים שהיה איש אהוב על חבריו. תיפקד כגשש וכמפקד בשעת הצורך.
ביצע את תפקידיו על הצד הטוב ביותר, היה בעל משמעת חזקה.
המנוח ביצע פעולות יזומות עם שאר חבריו, וחלק מהפעולות המבצעיות ביצע עם בגדיו האזרחיים למשך מספר ימים על מנת לתפוס מסתננים ומחבלים.
ב-24.3.82 אירעה בעיר ג'נין התפרעות אלימה. רב-סמל אסעד חלבי פעל כלוחם במסגרת אחד הצוותים שהיו במקום. הוא רדף אחרי שלושה צעירים שהשתתפו בהתפרעות, ומשניסה לעצור את אחד הבורחים, שלף האחרון סכין ודקר את אסעד חלבי בחזהו.
למרות הפציעה הקשה המשיך רב סמל אסעד להיאבק עם התוקף, עד אשר זה נהרג ע"י יתר אנשי הצוות.
אסעד פונה לבית החולים במצב קשה, וכעבור ימים אחדים מת מפצעיו. על פעילותו זו קיבל את עיטור האומץ.
הותיר אחריו אשה וילדים.